|  |
| --- |
| **Proiect cofinanțat din Fondul Social European prin Programul Operațional Capital Uman 2014 – 2020** |
| Axa prioritară 6: “Educație și competențe” |
| Titlul proiectului: “Accesibilitatea cercetărilor avansate pentru o dezvoltare economică sustenabilă - ACADEMIKA” |
| Cod SMIS 2014+: **153770** |

**Start pentru cercetări avansate pentru o dezvoltare economică sustenabilă**

Universitatea Ștefan cel Mare din Suceava a demarat implementarea proiectului european cu titlul “Accesibilitatea cercetărilor avansate pentru o dezvoltare economică sustenabilă - ACADEMIKA”, proiect cofinanțat din Fondul Social European prin Programul Operațional Capital Uman 2014 – 2020, cu o durată de 18 luni.

Proiectul este implementat în parteneriat cu Universitatea Valahia din Târgoviște în calitate de beneficiar, Universitatea “1 Decembrie 1918” din Alba Iulia și Institutul National de Cercetare Științifică în Domeniul Muncii și Protecției Sociale din București, iar obiectivul general se referă la implementarea unui sistem integrat de măsuri de educație și de formare științifică în vederea fundamentării cercetărilor avansate cu caracter aplicativ pentru o dezvoltare economica sustenabilă. Totodată se urmărește creșterea vizibilității cercetărilor efectuate pentru o integrare mai bună a doctoranzilor și post-doctoranzilor din universitățile partenere, în concordanța cu cerințele pieței muncii din regiuni mai puțin dezvoltate, fiind vizate regiunile Sud Muntenia, Centru și Nord-Est.

Beneficiarii activităților proiectului sunt 95 de studenți doctoranzi și 30 de cercetători post-doctoranzi care își înscriu cercetările domeniilor prioritare ale Strategiei Naționale de Competitivitate 2014-2020, respectiv în domeniile de specializare inteligentă, identificate pe baza potențialului lor științific și comercial, prevăzute în Strategia Națională de Cercetare, Dezvoltare și Inovare 2014 – 2020, în concordanță cu specializările existente în universitățile partenere.

Prin implementarea activităților proiectului ACADEMIKA, se dezvoltă un sistem de patru măsuri care să contribuie la:

* încurajarea studenților doctoranzi și a cercetătorilor post-doctoranzi în scopul participării și acumulării de cunoștințe specifice pentru cercetări avansate, printr-un program de formare cu specialiști recunoscuți la nivel național și internațional;
* conexiunea cu actorii din mediul economic, prin realizarea unor stagii de practică pentru fundamentarea cercetărilor doctorale și postdoctorale;
* dezvoltarea personală și profesională a studenților doctoranzi și a cercetătorilor postdoctoranzi în vederea incluziunii mai bune pe piața muncii;
* motivarea participanților printr-un sistem de burse avansate de cercetare.

Avantajele proiectului sunt multiple, iar pentru accesibilitatea cercetărilor avansate pentru o dezvoltare economică sustenabilă, participanții au posibilitatea să participe la măsurile enunțate dar și la acțiuni care să sprijine demersul de cercetare, cum ar fi:

* frecventarea unui program de cercetare avansată în legătură cu tema studiilor doctorale/postdoctorale realizate, cu o componentă practică derulată în entități publice sau private;
* frecventarea unui program de consiliere profesională, formarea de competențe transversale;
* obținerea de sprijin financiar, sub forma unei burse individuale lunare, pentru perioadă de minim 6 luni;
* participarea la conferințe, workshop-uri și alte evenimente științifice organizate de universitățile partenere;
* participarea la mobilități internaționale la instituții de cercetare din Uniunea Europeană sau la mobilități naționale în instituții relevante;
* susținerea financiară pentru publicarea de lucrări științifice în reviste de specialitate și participarea la conferințe internaționale;
* crearea unei comunități virtuale a cercetătorilor și specialiștilor din domeniu pentru facilitarea dezvoltării personale și profesionale.

Proiectul care se adresează doctoranzilor din anul terminal și post-doctoranzilor înmatriculați în unul din cele trei centre universitare are o valoare totală de 5.664.000,00 lei, din care asistență financiară nerambursabilă în valoare de 5.550.720,00 lei.

Proiectul ACADEMIKA continuă seria de proiecte specifice studiilor doctorale implementate la nivelul universităților partenere și este co-finanțat din Fondul Social European prin Programul Operațional Capital Uman 2014 – 2020, Axa prioritară 6: Educație și competențe, Obiectivul tematic 10: Efectuarea de investiții în domeniul educației, al formării și al formării profesionale în vederea dobândirii de competențe și a învățării pe tot parcursul vieții, Prioritatea de investiții 10.iv.: Îmbunătățirea utilității sistemelor de educație și formare pentru piața muncii, facilitarea trecerii de la educație la muncă și consolidarea sistemelor de educație și formare profesională și a calității lor, Obiectivul specific 6.13: Creșterea numărului absolvenților de învățământ terțiar universitar și non universitar care își găsesc un loc de muncă urmare a accesului la activități de învățare la un potențial loc de muncă / cercetare/ inovare, cu accent pe sectoarele economice cu potențial competitiv identificate conform SNC și domeniile de specializare inteligentă conform SNCDI.

Prin obiectivele specifice și activitățile preconizate, Universitatea Valahia va reuși să ridice standardele pregătirii profesionale și personale pentru studenții doctoranzii și cercetătorii post-doctoranzi incluși în grupul de beneficiari, contribuind la portofoliul național de cercetări științifice avansate. Progresul proiectului poate fi urmărit la secțiunea dedicată <https://academika.valahia.ro/>

*15.06.2022*

*Echipa de implementare*

*Universitatea “Ștefan cel Mare” din Suceava*